Atalanta jridu lil Alessandro Florenzi Atalanta huma lesti li joffru lill-attakkant tagħhom Luis Muriel lil Roma biex jaslu għall-winger internazzjonali Taljan Alessandro Florenzi. Dan tal-aħħar jinsab b'self ma' Valencia u għadu ma jafx x'se jkun il-futur tiegħu. Li hu żgur huwa li l-avventura tiegħu mal-Giallorossi se tispiċċa hawn u fil-veritá hu jixtieq jingħaqad mal-Bergamaschi li għandhom proġett kbir fis-snin li ġejjin. Il-player ta' 29 sena huwa meqjus bħala player versatili u kapaċi jilgħab sew kemm fin-nofs kif ukoll man-naħa leminija tal-ground. Min-naħa l-oħra, Muriel għadu indeċiż x'se jagħmel u qed iħalli kollox f'idejn l-aġent tiegħu biex jinnegozja l-aħjar kuntratt għalih. Il-player Kolumbjan skorja 14-il goal fi 28 partita matul dan l-istaġun u bosta osservaturi tal-football Taljan jinsabu sorpriżi kif Atalanta lesti li jneħħuh.